
ANEXA 1
Norme  de completare a  Regulamentului Local de Urbanism aferent Planului Urbanistic General cu privire la realizarea de locuinte colective in zone exclusiv rezidentiale
1.1 Conditii de amplasare si conformare a constructiilor colective in zonele rezidenţiale:
Se propune dezvoltarea in continuare a zonei rezidenţiale cu locuinţe colective si functiuni complementare, in urmatoarele conditii:

· pentru parcele cu suprafata intre 500 mp – 1000 mp;
· pentru parcele mai mici de 500 mp se admite ampasarea de locuinte colective pentru maxim 2 familii;

· procent de ocupare maxima a terenului 40%;

· regim de inaltime maxim S/D+P+2E+M/E retras;

· maxim 8 apartamente;

· un loc de parcare / apartament plus doua locuri de parcare pentru musafiri / imobil, in incinta parcelei.
1.2 Amplasarea fata de aliniament
Clădirile vor fi amplasate la limita aliniamentului sau retrase fata de acesta, dupa cum urmeaza:
a) in cazul zonelor construite compact, constructiile vor fi amplasate obligatoriu la aliniamentul cladirilor existente

b) in cazul in care nu exista un aliniament bine definit, cladirea va fi retrasa max. 6m fata de frontul stradal

c) in zonele in care exista un Plan Urbanistic Zonal sau Plan Urbanistic de Detaliu, clădirile se vor amplasa conform prevederilor impuse prin documentatiile de urbanism aprobate
1.3 Amplasarea in interiorul parcelei

a) Amplasarea constructiilor fata de limitele laterale ale parcelei se va face respectand conditiile:
- clădirile vor putea fi realizate in regim inşiruit, atingand ambele limite laterale ale parcelei, cu conditia de a avea obligatoriu asigurat un acces auto in parcela la parterul cladirii, avand min. 3m latime, respectiv 3,80 m in cazul parcelelor mai mari de 600 mp;
- clădirile se vor putea realiza in regim cuplat, cu conditia ca distanţele cladirilor fata de limitele laterale pe care nu le ating, sa fie cel putin egale cu jumatate din inălţimea la cornişă a construcţiei, dar nu mai mica de 3 m

- clădirile se vor putea realiza in regim independent cu conditia ca distanţele cladirilor fata de limitele laterale pe care nu le ating sa fie cel putin jumatate din inălţimea la cornişă a constructiei;
- amplasarea constructiilor de locuinţe va fi astfel facuta incat pentru toate incaperile de locuit amplasate pe fatada cea mai favorabila sa se asigure durata minima de insorire de o ora si jumatate;
b) Amplasarea constructiilor fata de limitele de fund ale parcelelor

- clădirile principale se vor amplasa la o distanţă de cel putin 10 m fata de limita, cu conditia sa nu stanjeneasca insorirea pe parcela vecina.
1.4 Prezentele norme sunt aplicabile exclusiv realizarii de locuinte colective in zonele rezidentiale, facand exceptie zonele de monumente istorice si zonele de protectie a monumentelor istorice, pentru care sunt aplicabile reglementarile speciale in vigoare respectiv Legea 422/2001 privind protejarea monumentelor istorice, republicata, iar zonele aferente bulevardelor, arterelor principale si arterelor de penetratie, strazile majore cu profil transversal de minim 18 m, inelele, vor face obiectul unui proiect de Hotarare a Consiliului Local ulterior. 

